**Xoán II de Montfort**, tamén chamado Xoán da Bretaña, nado ao redor de 1294, en Henbont e finado no mesmo lugar o 26 de setembro de 1345, fillo de Artur II da Bretaña, duque da Bretaña, e de Iolanda de Dreux, condesa de Monfort-l'Amaury, foi conde de Montfort l'Amaury (1330 - 1345), conde de Richmond (1341 - 1342), e despois, duque pretendente da Bretaña (1341 - 1345).

Traxectoria
-----------

Primeiro fillo de Artur II da Bretaña e a súa segunda muller, Iolanda de Dreux, herdou da súa nai o título de Conde de Montfort-l'Amaury e reclamou o título de duque da Bretaña. 

### Guerra de Sucesión

O 30 de abril de 1341 o duque Xoán III da Bretaña morreu sen herdeiro masculino. O seu medio irmán, Xoán de Monfort, erixiuse como candidato á sucesión, que tamén foi reclamada por Xoana de Penthièvre, sobriña de Xoán III e esposa de Carlos de Blois, o mesmo sobriño do rei de Francia Filipe VI de Valois. Por suposto, o rei era favorábel ao seu sobriño e recibiu a súa homenaxe. 

A guerra, chamada Guerra de sucesión da Bretaña, comezou entón e durou uns vinte anos. Este conflito tamén foi chamado "Guerra das Dúas Xoanas", do nome das dúas duquesas en competición: Xoana de Penthièvre e Xoana de Flandres, a muller de Xoán de Montfort. 

Despois de ter conseguido tomar o tesouro ducal de Xoán III da Bretaña, gardado en Limoges, Xoán de Montfort, axudado por unha forza partidaria, apoderouse de Nantes e fíxose recoñecer como duque por unha asemblea minoritaria de señores bretóns en maio de 1341. Grazas ao tesouro ducal, conseguiu contratar a mercenarios, o que lle permitiu apoderarse de Roazhon, Brest, An Alre, Kemper, Sant-Brieg, Dinan e Gwened. Carlos de Blois recorreu ao rei de Francia, que convocou a Xoán de Montfort perante o Tribunal dos Pares reunido en Conflans en setembro de 1341. Polo Decreto de Conflans, o Ducado da Bretaña foi loxicamente atribuído a Carlos de Blois. Filipe VI de Francia confiscou entón a Xoán de Montfort o seu condado de Montfort-l'Amaury (en territorio francés), así como o vizcondado de Limoges (tamén en terras de Francia). 

En outubro de 1341 Carlos de Blois e o duque de Normandía Xoán II de Normandía (futuro rei Xoán II de Francia) reuniron un exército e penetraron na Bretaña. Conseguiron recuperar algunhas prazas fortes que perderan, incluído Naoned, que foi retomado o 21 de novembro de 1343 tras tres semanas de cerco. Xoán de Montfort foi feito prisioneiro e logo levado a unha prisión no Louvre de París. Foi a súa muller Xoana quen continuou a loita armada. 

En xaneiro de 1343, a través do papa Clemente VI, a tregua de Malestroit había levar a paz e a liberación de Xoán de Montfort. Este último non foi liberado pero conseguiu escapar o 27 de marzo de 1345. Retomando a loita cos reforzos proporcionados polo rei Eduardo III de Inglaterra, cercou en van Kemper, pero enfermou e morreu en Henbont o 30 de abril de 1341. 

Os seus restos xacen na igrexa da Santa Cruz de Kemperle.

### Matrimonio e descendencia

Casou en Chartres en 1329 con Xoana (1295 - 1374) filla de Luís I de Flandres, conde de Nevers, e de Xoana de Rethel, condesa de Rethel e tiveron: 

* Xoán IV da Bretaña e III de Montfort coñecido como o Anglófilo (1339 - 1399), conde de Richmond e duque da Bretaña.
* Xoana (1341 - 1402), casou en 1385 con Ralph Basset de Drayton (m. 1398).

### Emblemática

 Escudo de Pedro I Mauclerc 
 Escudo de Xoán II de Montfort 
Conde de Montfort-l'Amaury pola súa nai, herdou do seu pai Artur II, se non o ducado da Bretaña, polo menos as súas pretensións no ducado. Tamén herda o seu emblema e segundo Laurent Hablot rexeitou a modificación introducida en 1316 polo seu irmán Xoán III da Bretaña, que cambiara o escudo de armas de Dreux-Bretaña non conservando máis que o armiño (destinadas a un uso longo na Bretaña). A pesar de fermosas miniaturas post-conflito que o amosan levando o escudo de armiño plano, Xoán de Montfort parece que portaba durante a súa vida un axadrezado de ouro e azul (que é Dreux) con bordo de goles cargado con oito cachorros de león de prata cunha cola fendida (que son de Montfort), coa esquina do cantón de armiño.

Notas
-----

1. ↑ . Certos historiadores desígnano co nome de Xoán IV da Bretaña.
2. ↑  Laurent Hablot, *Bulletin de la Société Archéologique et Historique de Nantes et de la Loire Atlantique*, vol. 141, Nantes 2006.

Véxase tamén
------------

### Ligazóns externas

|  |  |
| --- | --- |
|  | Wikimedia Commons ten máis contidos multimedia na categoría:  ***Xoán II de Montfort Modificar a ligazón no Wikidata*** |

| * v
* c
* e
Monarcas e duques da Bretaña |
| --- |
| Primeiros reis | 

|  |  |
| --- | --- |
| sobre 818–913 | Waroch II  ·  San Xudicael  ·  Morvan Lez-Breizh  ·  Wiomarc  ·  Nominoe  ·  Erispoe  ·  Salomón  ·  Pascweten  ·  Gurwant  ·  Xudicael  ·  Alan I  ·  Gourmaelon da Bretaña |

 |  Armas dos duques de 1213 a 1316 Armas dos duques de 1316 a 1514 |
| Casa de Nantes | 

|  |  |
| --- | --- |
| 938–958 | Alan II (938–952) ·  Drogón (952–958)  ·  Hoël I (960–981) ·  Guerech (981-988) ·  Alan III de Nantes (988-990) |

 |
| Casa de Rennes | 

|  |  |
| --- | --- |
| 958–1072 | Conan I (958–992) ·  Godofredo I (992–1008) ·  Alan III (1008–1040) ·  Odó I (1008–1034) ·  Conan II (1040–1066) ·  Hawisa ou Havoisa (1066–1072) ·  con Hoel II (1066–1072) |

 |
| Casa de Cornualles | 

|  |  |
| --- | --- |
| 1072–1156 | Alan IV Fergent (1072–1112) ·  Conan III o Groso (1112–1148) ·  Berta da Bretaña (1148–1156) ·  con Eudes ou Odón II (1148–1156)  ·  Hoel III (pretendente) |

 |
| Casa de Penthièvre | 

|  |  |
| --- | --- |
| 1156–1194 | Conan IV o Negro (1156–1166) ·  Constanza da Bretaña (1166–1201) ·  con Godofredo II (1181–1186)  ·  despois Ranulf earl de Chester (1188–1196)  ·  despois Guido de Thouars (1199-1201) |

 |
| Casa de Plantagenet | 

|  |  |
| --- | --- |
| 1196–1203 | Artur I (1196–1203) ·  con Constanza da Bretaña (1196–1201) |

 |
| Casa de Thouars | 

|  |  |
| --- | --- |
| 1203–1221 | Alix (1203-1221) ·  con Guido de Thouars (1203-1213) ·  despois Pedro I Mauclerc (1213-1221) |

 |
| Casa de Dreux | 

|  |  |
| --- | --- |
| 1221–1364 | Xoán I o Roxo (1221-1286) ·  con Pedro I Mauclerc (1213-1221)  ·  Xoán II (1286–1305) ·  Artur II (1305–1312) ·  Xoán III (1312–1341) ·  Xoana (1341–1364) ·  con Carlos I (1341–1364) |

 |
| Casa de Montfort | 

|  |  |
| --- | --- |
| 1341/65–1514 | Xoán de Montfort (a veces Xoán IV da Bretaña) (1341-1345) ·  Xoán (IV ou V) o Conquistador ou o Valente (1345/65-1399) ·  Xoán V ou VI o Anglófilo, o Sabio ou o Prudente (1399–1442)  ·  Francisco I (1442–1450) ·  Pedro II (1450–1457) ·  Artur III (1457–1458) ·  Francisco II (1458–1488)  ·  Ana (1488–1514) ·  con Carlos II (1491–1498),  ·  despois Luís I (1499–1514) |

 |
| Casa de Valois | 

|  |  |
| --- | --- |
| 1514–1547 | Claudia (1514–1524) · con Francisco I de Francia (consorte 1514–1524)  ·  Francisco III (1524–1536) ·  Henrique (1536–1547) |

 |
| título de cortesía | 

|  |  |
| --- | --- |
| desde 1547 | Luís de Francia (1704-1705)  ·  Luís da Bretaña (1707–1712) ·  Francisco de Borbón (1973–1984) |

 |

|  |  |
| --- | --- |
| Control de autoridades | 
* Wd: Q544055
* WorldCat
* VIAF: 259145858092123022029
* CERL: cnp00166170
* DeutscheBio: 100947751
* EBID: ID
* FAST: 153408
* GND: 100947751
* ISNI: 0000 0000 5492 0102
* LCCN: n84186203
* WikiTree: Dreux-58

 |